মীনাক্ষী চিত্তরঞ্জন
মীনাক্ষী চিত্তরঞ্জন, হলেন একজন ভারতীয় ধ্রুপদী নৃত্যশিল্পী, শিক্ষক এবং নৃত্য পরিকল্পক। ধ্রুপদী নৃত্য ভরতনাট্যমেরর পাণ্ডনাল্লুর শৈলীর একজন নৃত্যশিল্পী হিসাবে তিনি পরিচিত। তিনি কলাদীক্ষা প্রতিষ্ঠানের প্রতিষ্ঠাতা। এই সংস্থাটি ভরতনাট্যমের প্রসারের উদ্দেশ্যে কাজ করে এবং পাণ্ডনাল্লুর শৈলীর ঐতিহ্য সংরক্ষণের জন্য সচেষ্ট। তিনি চক্কালিঙ্গম পিল্লাই এবং সুব্বারায়া পিল্লাই এই দুই পিতা-পুত্র যুগলের শিষ্য। তিনি তামিলনাড়ু সরকারের কালাইমামনি পুরস্কার এবং শ্রী পার্থসারথি স্বামী সভা -র নাট্য কলা সারথি সহ একাধিক সম্মানের প্রাপক। শাস্ত্রীয় নৃত্যে তাঁর অবদানের জন্য ২০০৮ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করে সম্মানিত করে।